**LĒMUMS**

Liepājā

|  |  |
| --- | --- |
| 2023. gada 23. martā | Nr.63/3  (prot. Nr.3, 3.§) |

Par aizņēmumu projekta "Ganību ielas

pārbūve posmā no Kungu ielas līdz

Salmu ielai, Liepājā" īstenošanai

Pamatojoties uz Pašvaldību likuma 4. panta pirmās daļas 1. un 3. punktu, 10. panta pirmās daļas 21. punktu, likuma "Par valsts budžetu 2023. gadam un budžeta ietvaru 2023., 2024. un 2025. gadam" 36. panta pirmās daļas 1. punktu, likuma "Par pašvaldību budžetiem" 22. pantu, Ministru kabineta 2019. gada 10. decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas valstspilsētas pašvaldības domes 2021. gada 11. novembra lēmumu Nr.408/15 "Par projektu "Ganību ielas pārbūve posmā no Kungu ielas līdz Salmu ielai, Liepājā"", Liepājas valstspilsētas un  Dienvidkurzemes  novada  attīstības  programmas 2022.–2027. gadam Liepājas valstspilsētas Rīcības un investīciju plāna 5.1. uzdevuma "Veicināt digitālu un viedu, ilgtspējīgu un nākotnes tendencēm atbilstošu autoceļu un ielu, sakaru infrastruktūras attīstību" projektu VPr\_144.1 "Ganību ielas pārbūve posmā no Kungu ielas līdz Salmu ielai, Liepājā" un izskatot Liepājas valstspilsētas pašvaldības domes pastāvīgās Finanšu komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Ņemt 2023. gadā Valsts kasē ilgtermiņa aizņēmumu uz 10 gadiem līdz 562615 EUR (pieci simti sešdesmit divi tūkstoši seši simti piecpadsmit *euro*) Kohēzijas fonda projekta "Ganību ielas pārbūve posmā no Kungu ielas līdz Salmu ielai, Liepājā" īstenošanai par Valsts kases noteikto procentu likmi.

2. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2026. gadu.

3. Garantēt saistību izpildi no Liepājas valstspilsētas pašvaldības budžeta līdzekļiem.

4. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Attīstības pārvaldei | |